ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 4/1997
z 25. septembra 1997,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993, sa mení a dopĺňa takto:

Čl. I
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994 sa mení v mestskej časti Bratislava-Karlova Ves v lokalite Karlova Ves - stred (ZARES) takto:
a)	v časti č. 1 - pri Karloveskej ceste (sektory 1, 2, 3, 4)
-	z funkcie verejná zeleň na funkciu občianska vybavenosť
b)	v časti č. 2 - stred (sektory 5, 6)
-	z funkcie verejná zeleň na funkciu viacpodlažná bytová zástavba
c)	v časti č. 3 - pri Líščom údolí (sektory 7, 8, 9, 10)
-	z funkcie verejná zeleň na funkciu malopodlažná bytová zástavba.
(2) Predmetom zmeny podľa odseku 1 je územie v katastrálnom území Karlova Ves v rozsahu podľa zakreslenia v grafickej prílohe tohto nariadenia.

Čl. II
Záväzné regulatívy funkčného a priestorového usporiadania územia, potrebné na spracovanie podkladu pre územné konanie, sú ustanovené v Urbanistickej štúdii zóny Bratislava-Karlova Ves - stred, ako záväzne prehlbujúce vyšší stupeň územnoplánovacej dokumentácie, v tejto štruktúre:
a)	vymedzenie sektorov,
b)	regulatívy funkčného využitia územia - neprípustná funkčná náplň v území,
c)	regulácia spôsobu využitia územia
-	typologický druh zástavby,
-	neprípustné spôsoby zastavania sektorov,
d)	regulačné prvky priestorového usporiadania
-	index zastavanej plochy,
-	index zelene - prírodnej plochy,
-	stavebné čiary,
-	maximálna podlažnosť objektov,
e)	riešenie základného komunikačného systému.

Čl. III
Zmeny a doplnky Aktualizácie územného plánu hlavného mesta Slovenskej republiky Bratislavy, rok 1993 v mestskej časti Bratislava-Karlova Ves podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Karlova Ves, na Krajskom úrade Bratislava a na Okresnom úrade Bratislava IV.

Čl. IV
Toto všeobecne záväzné nariadenie nadobúda účinnosť 1. novembra 1997.

Peter Kresánek v. r.
primátor